Diari Oficial de la Generalitat Valenciana


Sumari del DOGV 6658, del 24-11-2011 (2011/11655)

Notificació de la sentència dictada en el procediment de guarda i custòdia número 168/2011.
-------------------------------------------------------------------------------------------

### Dades del document

Número de DOGV
:   6658

Data del DOGV
:   24-11-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/11002


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de guarda i custòdia número 168/2011. [2011/11628]  
Fam. guarda cust. alim. fill menor no matr. no c. 000168/2011-M  
De: Ascensión López López.  
Procuradora: María Teresa Húngaro Favieri.  
Contra: Yeray Porcel López i Jesús Ramón Porcel López.  
Procurador/a: -  
Jutjat de Primera Instància número 6 d'Elx  
Judici: modificació de mesures contenciós número 168/2011-M.  
Part demandant: Ascensión López López.  
Part demandada: Jesús Ramón Porcel López.  
En aquest procediment de mesures fills extramatrimonials contenciós seguit a instàncies d'Ascensión López López contra Jesús Ramón Porcel López, s'ha dictat la sentència que, literalment, és com segueix:  
  
«Dispositiva  
Estime de manera parcial la demanda presentada per la procuradora María Teresa Húngaro Favieri, en nom i representació d'Ascensión López López contra Jesús Ramón Porcel López, per la qual cosa:  
1. S'aproven les mesures definitives següents:  
1.1. L'exercici de la pàtria potestat sobre Y. P. L. serà conjunt, si bé quedarà sota la guarda i custòdia de la seua mare, Ascensión López López.  
L'exercici conjunt de la pàtria potestat implica la participació d'ambdós progenitors en totes aquelles decisions rellevants que afecten el seu fill, especialment en l'àmbit educatiu, sanitari, religiós i social.  
Per això, ambdós hauran d'intervindre necessàriament en l'elecció o canvi de centre o model educatiu o activitats extraescolars que s'han de fer; en l'autorització de qualsevol intervenció quirúrgica, tractament mèdic no banal o tractament psicològic, tant si comporta alguna despesa com si està cobert pel sistema públic de sanitat o per alguna assegurança privada; sempre que no siga suficient el mer consentiment del menor; en la decisió sobre la realització o no d'un acte religiós o social rellevant, així com en la manera de dur-lo a terme, sense que pel que fa a això tinga la prioritat el progenitor amb el qual es trobe el menor en el moment que s'haja de realitzar; en el canvi de domicili, sempre que aquest siga rellevant, en el sentit de dificultar o impedir el compliment del règim de visites vigent; i en l'autorització per a l'eixida del territori nacional. Si no hi ha acord, la decisió s'ha de sotmetre a l'autoritat judicial corresponent.  
No obstant això, el progenitor que es trobe en companyia del seu fill podrà adoptar decisions, pel que fa a aquest, sense la consulta prèvia a l'altre progenitor, en els casos en què hi haja una situació d'urgència o es tracte de qüestions poc transcendents o rutinàries, que en el transcurs normal de la vida amb un menor poden produir-s'hi.  
Ambdós progenitors tenen el deure d'informar-se, mútuament, de totes les qüestions rellevants que afecten el seu fill, sempre que el coneixement d'aquelles no el puga obtindre per si mateix el progenitor que no estiga en companyia del menor en el moment en què aquestes qüestions es produïsquen (per exemple, una malaltia), cosa que no passa en el cas de qüestions escolars, extraescolars o mèdiques ordinàries, entre altres, en què els professionals que s'ocupen dels menors tenen l'obligació de subministrar, tant al pare com a la mare, qualsevol informació que els sol·liciten sobre els seus fills, per ser ambdós titulars de la pàtria potestat.  
Per a l'adequat exercici dels drets i obligacions derivats de l'exercici conjunt de la pàtria potestat, el menor haurà de ser lliurat per un progenitor a l'altre acompanyat de la seua documentació personal (DNI o passaport, en el cas d'eixida a l'estranger) i sanitària (targeta sanitària), així com de la medicació que haguera de ser-li subministrada i les instruccions necessàries per a això.  
1.2. Sense perjudici dels acords que puguen assolir els progenitors en benefici del desenvolupament d'un règim de visites ampli i flexible, el règim de visites mínim establit a favor del progenitor no custodi, Jesús Ramón Porcel López, consistirà en visites tutelades, al domicili matern i amb la presència de la mare, els dimarts, dijous i diumenges, durant una hora i mitja, que es fixa, inicialment, de 18.00 a 19.30 hores, sense perjudici que els progenitors la modifiquen de comú acord, atesos els horaris del menor o la incorporació del pare al mercat laboral. En tot cas, per al desenvolupament efectiu del règim de visites, el pare haurà de comunicar a la mare, amb 72 hores d'antelació com a mínim, la seua intenció de complir aquest règim.  
A més a més, la mare haurà de facilitar i permetre la comunicació, telefònica, epistolar o telemàtica, del seu fill amb l'altre progenitor, mentre estiga en companyia seua, la qual s'haurà de fer en hores oportunes al desenvolupament normal i quotidià de la vida del menor.  
1.3. Jesús Ramón Porcel López haurà de pagar, amb caràcter mensual, en concepte de pensió d'aliments per al seu fill Y., la quantitat de 150 euros, que haurà d'ingressar en el compte número 2090 0091 21 1734897322, de bestreta i dins dels cinc primers dies de cada mes.  
  
L'import de la pensió s'haurà d'actualitzar anualment d'acord amb les variacions que experimente l'índex de preus de consum que publica l'Institut Nacional d'Estadística o organisme que el substituïsca en un futur. Aquesta actualització es produirà de manera automàtica, sense necessitat de requeriment previ, i es considerarà, com a data inicial per a l'actualització, el mes i l'any en què es fixa, i com a data final, el mateix mes de l'any en què s'actualitza. Aquest càlcul permetrà l'opció «vol actualitzar una renda?» de la pàgina web de l'Institut Nacional d'Estadística.  
L'impagament de pensió anterior podrà constituir un delicte d'abandó de família, previst en l'article 227 del Codi Penal i castigat amb pena de presó o multa.  
Ambdós progenitors han de pagar la meitat de les despeses extraordinàries del fill. És pressupòsit previ perquè un progenitor reclame a l'altre que, prèviament a realitzar-lo, llevat en supòsits d'urgència, li haja demandat el consentiment, en qualsevol manera que permeta acreditar-ho documentalment i l'haja informat del cost que implica. La falta d'oposició expressa, dins del termini de cinc dies, o l'obstaculització acreditada a la recepció de la comunicació serà equivalent a un consentiment tàcit.  
2. No condemne a costes cap de les parts.  
Contra aquesta sentència, que no és ferma, es pot interposar un recurs d'apel·lació davant de la Secció Novena de l'Audiència Provincial d'Alacant, que no suspendrà l'eficàcia de les mesures acordades (art. 774.5 LEC) i que s'haurà de preparar, si és el cas, davant d'aquest mateix Jutjat dins del termini dels cinc dies des que es notifique (art. 455 i 457 LEC).  
Per a l'admissió del recurs caldrà que, quan es prepare, s'haja consignat la quantitat de 50 euros en el compte de dipòsits i consignacions d'aquest Jutjat (compte de Banesto núm. 0706 0000 02 0168 11). També pot realitzar-se la consignació mitjançant una transferència al número de compte 0030 3035 70 7293397623; caldrà indicar en la casella de selecció d'observacions el número 0706 0000 02 0168 11. Són eximits de la constitució del dipòsit per a recórrer aquells qui tinguen reconegut el dret d'assistència jurídica gratuïta (disposició addicional quinzena de la Llei Orgànica 6/1985, d'1 de juliol, del Poder Judicial).  
  
Aquesta és la meua sentència, que pronuncie, mane i firme».  
I atés que el demandat esmentat, Jesús Ramón Porcel López, es troba en parador desconegut, i de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació de forma deguda.  
  
Elx, 31 d'octubre de 2011.- La secretària judicial: Loreto Medina Aranda.